Document ID: /roh_data/filtered/Billingualer_Corpus_interleaved-de-rm.jsonl.gz/790

This is a text translated from German to Rumantsch Grischun.
"Forum - Bibliotheken Graubünden"

Die neuste Nummer der Zeitschrift "Forum - Bibliotheken Graubünden" ist am 8.4.03. erschienen. Das erste Forum des Jahres orientiert jeweils detailliert über das Bibliotheksnetz des Kantons. Es enthält die Jahresberichte einer Grosszahl der Bündner Bibliotheken, die Jahresstatistik, das Aus- und Weiterbildungsangebot und weitere Informationen des Vereins.

lesen.GR - Kinder- und Jugendmedien Graubünden (lesen.GR - KJM):

Der Verein lesen.GR - Kinder- und Jugendmedien Graubünden (früher Bündner Arbeitsgemeinschaft Jugendbuch BAJ) besteht seit 1962 und hat knapp 1'000 Mitglieder. Die Aufgaben des Vereins umfassen laut dem "Leitbild Bibliotheken Graubünden" die Unterstützung der Bibliotheken durch geeignete Leseförderungsprojekte und die Förderung des Bibliothekswesens durch gezielte Öffentlichkeitsarbeit. So organisiert lesen.GR - KJM zum Beispiel die jährlich stattfindende Tagung der Bibliothekarinnen und Bibliothekare Graubündens oder initiiert und führt u.a. Autorenlesungen in Schulen durch.

Mitglieder des Vereins sind private Personen, Lehrkräfte, Bibliotheken, Schulen oder Gemeinden etc. An der diesjährigen Generalversammlung des Vereins wurde beschlossen, der Stiftung Kinder- und Jugendmedien Schweiz beizutreten, um durch den Anschluss an diese nationale Dachorganisation die überregionale Zusammenarbeit zu vertiefen und vom Wissen und der Ideenvielfalt zu profitieren.

Jahresberichte:

Die 52 veröffentlichten Jahresberichte widerspiegeln die äusserst farbige Bündner Bibliotheksszene aufs Beste: Beschrieben werden Jahreshöhepunkte, Einführung von neuen Medien, wie zum Beispiel DVDs, Teamzusammensetzungen, Umbauten und Vergrösserungen von Bibliotheksräumen etc.

Sie zeigen aber auch die Vielfalt der Bibliotheken im Bezug auf Typ und Grösse. Schul- und Gemeindebibliotheken sind vertreten, aber auch die Kantonsbibliothek, die Bündner Volksbibliothek oder die Patientenbibliothek des Kantonsspital in Chur. Entsprechend dem Einzugsgebiet der Bibliotheken sind die Texte auf Deutsch, Romanisch oder Italienisch verfasst.

Statistik:

Die Bibliotheksstatistik widerspiegelt die Bibliothekslandschaft des Kantons:

- Von den 80 Bibliotheken, die ihre Zahlen ausweisen, bilden die Schul-, Gemeindebibliotheken und die kombinierten Schul- und Gemeindebibliotheken mit 54 Vertretern die grösste Gruppe.

- Diese Bibliotheksgruppe ermöglicht 92'000 Einwohnern des Kantons, also der Hälfte der Bevölkerung, einen nahen Zugang zu 356'000 Medien, davon sind 32'000 Nonbooks.

- Weil sie von interessierten und aktiven Bibliothekarinnen geführt werden, verwundert es nicht, wenn im letzten Jahr 608'000 Medien, davon 147'000 Nonbooks ausgeliehen wurden. Die Schul- und Gemeindebibliotheken sind einerseits das Informationszentrum des Dorfes und oft bald der einzige Treffpunkt für Erwachsene, Kinder und Jugendliche, weil immer mehr die Geschäfte, die Post und die Bank aus dem Dorf verschwinden.

- Der Anteil an den neuen Medien, wie DVDs und CDs nimmt in den Bibliotheken stetig zu. Sie sind ein Ausleihrenner.

- Die Betriebskosten der 54 Schul- und Gemeindebibliotheken der Statistik belaufen sich insgesamt auf Fr. 2 Millionen. Davon wird die eine Hälfte für Bibliotheksmaterial, Raummiete und Neuanschaffungen ausgegeben und die andere Hälfte für die 302 Bibliothekare und Bibliothekarinnen. Wenn man nur mit einer wöchentlichen Arbeitszeit von 4 Stunden/pro Person rechnet ergibt das einen Stundenlohn von Fr. 17. Die Mitarbeiter und Mitarbeiterinnen der Schul- und Gemeindebibliotheken unterstützen das kulturelle Dorfleben mit grossem Einsatz und geringer Entlöhnung.

Ausbildung:

Graubünden war einer der ersten Kantone, der Bibliothekskurse nach den SAB-Richtlinien (Schweizerische Arbeitsgemeinschaft der allgemeinen öffentlichen Bibliotheken) anbot. Vor zehn Jahren organisierte lesen.GR - Kinder- und Jugendmedien Graubünden (damals Bündner Arbeitsgemeinschaft Jugendbuch, BAJ) unter der Leitung von Agnes Egli den ersten Ausbildungskurs. Seit dem Jahre 2000 besitzt Graubünden ein neues Ausbildungskonzept. Die Erwachsenenbildungskurse, die sich in Grundkurs, Leitungskurs und Weiterbildungskurse unterteilen, werden von der Bibliotheksbeauftragten Nelly Däscher im Auftrag der Bibliothekskommission des Kantons organisiert. Rund 150 Bibliothekare und Bibliothekarinnen haben in dieser Zeit den Grundkurs erfolgreich abgeschlossen. Vor zwei Jahren konnte erstmals ein Leitungskurs mit 21 Teilnehmerinnen durchgeführt werden. Die Bibliothekare und Bibliothekarinnen sind an Aus- und Weiterbildung sehr interessiert. Jährlich besuchen gegen 170 Teilnehmerinnen die speziell für sie zugeschnittenen Weiterbildungskurse. Durch die verschiedenen Kurse wird erreicht, dass die Schul- und Gemeindebibliotheken im Kanton fachmännisch nach den neuesten schweizerischem Richtlinien und Normen geführt werden und einen hohen Standard haben.

Gremium: Verein lesen.GR

Quelle: dt Verein lesen.GR

Data: 02.05.2003

"Forum - bibliotecas dal Grischun"

Il pli nov numer da la revista "Forum - bibliotecas dal Grischun" e cumparì ils 8-4-03. L'emprim forum da l'onn orientescha mintgamai detagliadamain davart la rait da bibliotecas chantunalas. El cuntegna ils rapports annuals d'ina gronda part da las bibliotecas dal Grischun, la statistica annuala, la purschida da scolaziun e perfecziunament sco er ulteriuras infurmaziuns da l'associaziun.

leger.GR - Giuventetgna e medias Grischun (leger. GR - GMG):

L'associaziun leger.GR - Giuventetgna e medias Grischun (pli baud cuminanza da lavur grischuna da cudeschs per la giuventetgna BAJ) exista dapi l'onn 1962 ed ha stgars 1'000 commembras e commembers. L'incumbensa da l'associaziun cumpiglia tenor il "mussavia bibliotecas dal Grischun" il sustegn da las bibliotecas cun projects adattads che promovan il leger sco er la promoziun da las bibliotecas en general tras lavur publica. Uschia organisescha leger.GR - GMG per exempel la seduta annuala da las bibliotecaras e dals bibliotecars dal Grischun u iniziescha e realisescha tranter auter lecturas d'auturas ed auturs en scolas.

Sco commembras e commembers fan part a l'associaziun persunas privatas, persunas d'instrucziun, bibliotecas, scolas u vischnancas e.u.v. A chaschun da la radunanza generala da l'associaziun da quest onn èsi vegnì concludì da sa participar a la fundaziun per medias d'uffants e da giuvenils en Svizra per pudair profundar tras la colliaziun a questa organisaziun tetgala naziunala la collavuraziun surregiunala e per pudair profitar da las enconuschientschas e da la varietad d'ideas.

Rapports annuals:

Ils 52 rapports annuals ch'èn vegnids publitgads reflecteschan fitg bain la scena colurada da las bibliotecas grischunas. Lien chattan ins descripziuns da puncts culminants da l'onn, introducziuns da novas medias, sco per exempel DVDs, cumposiziuns dals teams, renovaziuns ed engrondiments da locals da bibliotecas e.u.v.

Els mussan però er la varietad da las bibliotecas areguard il tip e la grondezza. Represchentadas èn las bibliotecas da scola e da vischnanca, però er la biblioteca chantunala, la biblioteca populara dal Grischun u la biblioteca da pazients da l'ospital chantunal a Cuira. Correspundent a l'intschess cumpiglià da las bibliotecas èn ils texts redigids per tudestg, rumantsch u talian.

Statistica:

La statistica da biblioteca reflectescha la situaziun da las bibliotecas chantunalas.

- Da questas 80 bibliotecas che mussan lur cifras, furman las bibliotecas da scola e da vischnanca e las bibliotecas en cumbinaziun da scola e vischnanca cun 54 represchentants la pli gronda gruppa.

- Questa gruppa da bibliotecas pussibilitescha a 92'000 abitantas ed abitants dal chantun, pia a la mesadad da la populaziun, in access manaivel a 356'000 medias, da las qualas 32'000 èn nonbooks.

- Perquai ch'ellas vegnan manadas da bibliotecaras activas cun grond interess n'èsi betg da smirvegliar che l'onn passà èn vegnidas emprestadas 608'000 medias, da quellas 147'000 nonbooks. Las bibliotecas da scola e da vischnanca èn d'ina vart il center d'infurmaziun da la vischnanca e savens er prest il davos lieu da scuntrada per creschids e giuvenils, essend che las fatschentas, la posta e la banca scumparan adina dapli or da la vischnanca.

- La part da las novas medias sco DVDs e DCs crescha permantamain en las bibliotecas. Questas medias èn il hit d'emprest.

- Ils custs da manaschi da statistica da questas 54 bibliotecas da scola e da vischnanca muntan a totalmain 2 milliuns francs. Da quai vegn dada or l'ina mesadad per material da biblioteca, fit da las localitads ed acquisiziuns novas e l'autra mesadad per las/ils 302 bibliotecaras e bibliotecars. Sch'ins quinta mo cun in temp da lavur da 4 uras per emna/persuna resulta ordlonder ina paja per ura da fr. 17. Las collavuraturas ed ils collavuraturs da las bibliotecas da scola e da vischnanca sustegnan la vita da vischnanca cun grond engaschament e pitschen salari.

Scolaziun:

Il Grischun è stà in dals emprims chantuns ch'ha purschì curs da biblioteca tenor las directivas da la CLP (Cuminanza da lavur da las bibliotecas svizras da lectura publica). Avant diesch onns ha leger.GR - Giuventetgna e medias Grischun (da lez temp cuminanza da lavur grischuna da cudeschs per la giuventetgna, BAJ) organisà sut la direcziun d'Agnes Egli l'emprim curs da scolaziun. Dapi l'onn 2000 ha il Grischun in nov concept da scolaziun. Ils curs da furmaziun da creschids, ils quals sa sutdividan en in curs da basa, in curs da direcziun e curs da furmaziun supplementara, vegnan organisads da l'incaricada da biblioteca Nelly Däscher en incumbensa da la cumissiun da bibliotecas dal chantun. Var 150 bibliotecaras e bibliotecars han terminà durant quest temp il curs da basa cun success. Avant dus onns han ins pudì realisar per l'emprima giada in curs da direcziun cun 21 participantas e participants. Las bibliotecaras ed ils bibliotecars èn fitg interessads a scolaziun e perfecziunament. Mintg'onn visitan var 170 participantas e participants ils curs da scolaziun supplementara, ils quals èn organisads a posta per els. Cun ils differents curs pon ins cuntanscher che las bibliotecas da scola e da vischnanca en il chantun vegnan manadas professiunalmain tenor las pli novas directivas e normas svizras e ch'ellas han in aut standard.

Gremi: Associaziun leger.GR

Funtauna: rg Associaziun leger.GR

Data: 02.05.2003